Valencijské spoločenstvo

Valencijské spoločenstvo (od roku 1982; katalánsky Comunitat Valenciana, špa. Comunidad Valenciana), často označované len ako Valencia, je historické územie a súčasne jedno zo 17 autonómnych spoločenstiev. Rozkladá sa na východe Španielska pri pobreží Stredozemného mora a je pomenované podľa svojej metropoly Valencia. Prvým úradným jazykom spoločenstva je katalánčina (označovaná ako valencíjština), pričom na západe regiónu sa hovorí i španielčinou, ktorá má postavenie druhého úradného jazyka. Administratívne členenie Valencia sa člení na 3 provincie: Alicante (10 okresov) Castellón (8 okresov) Valencia (14 okresov) K tomuto rozdeleniu došlo 30. novembra 1833. K Valencii tiež patrí oblasť Ademús medzi Kastíliou a Aragónskom. Geografia Valencijské spoločenstvo je susedí na severe s Katalánskom na pobreží Stredozemného mora, ktoré láka svojim piesočným pobrežím (Costa del Azahar, Costa de Valencia, Costa Blanca). Do mora ústi mnoho riek, napr. Mijares, Turia a Júcar, ktoré tečú z hôr, ktoré na väčšine územia nie sú ďaleko od pobrežia. Najvyššou horou je Cerro Calderón (1 837 m) v severnej časti krajiny. Medzi najvyššie hory patrí i Penyagolosa (1 814 m). Referencie Iné projekty Commons ponúka multimediálne súbory na tému Valencijské spoločenstvo Externé odkazy Oficiálne stránky samosprávy (en) Valencíjske stránky o turizme (en) Zdroj Tento článok je čiastočný alebo úplný preklad článku Valencijské společenství na českej Wikipédii.